open-index/open-wikipedia-markdown huggingface dataset:
Eudamidas II.

**Eudamidas II.** alebo **Eudamidás II.** () bol kráľom Sparty od roku 275 pred Kr. do roku 245 pred Kr. Pochádzal z kráľovskej rodiny Eurypontovcov. Jeho spolukráľmi z kráľovského rodu Agiovcov boli Areus I. (v rokoch 275265 pred Kr.), Akrotatos (v rokoch 265262 pred Kr.), Areus II. (v rokoch 262254 pred Kr.) a Leónidas II. (v rokoch 254245 pred Kr.).

Eudamidas bol synom a následníkom Archidama IV. Oženil sa so svojou tetou Agesistratou a mali spolu dvoch synov Agida a Archidama. Historické záznamy antických autorov, ktoré by nám niečo zachytili z panovania Eudamida II. mlčia aj keď obdobie jeho vlády v Sparte nie je strohé na zaznamenané historické udalosti.

Eudamidas vládol 30 rokov. Na počiatku jeho vlády bola Sparta ohrozená Pyrrhom Epirským, ktorý po svojom nevydarenom pokuse o dobytie Itálie na Apeninskom polostrove obrátil svoju pozornosť na Macedónsko a neskôr aj na Spartu. Pyrrhos na začiatku roku 274 pred Kr. posilnený vojenským oddielom Keltov porazil macedónskeho kráľa Antigona Gonata a obsadil značnú časť Macedónie, kde sa stal kráľom. V roku 274 pred Kr. ho Sparťan Kleonymos, ktorý si nárokoval spartský trón požiadal o pomoc na ovládnutie Sparty. Pyrrhos jeho požiadavke vyhovel, lebo sa mu tým naskytla príležitosť ovládnuť Peloponéz. V Sparte však Pyrrhos narazil na nečakane tvrdý odpor. Sparťania vedení Akrotatom vykopali zákopy okolo mesta a potom ho s veľkým vypätím síl bránili až kým neposilnil obranu Eudamidov spolukráľ Areus I., ktorý bol s oddielom vojska v tom čase na Kréte. Pyrrhos pri dobýjaní mesta neuspel a preto odtiahol. Neskôr pri pouličných bojoch v Argu zomrel.

Ďalšia významná udalosť sa začala rokom 267 pred Kr., keď aténsky politik Chrémonides vytvoril vojenskú alianciu proti Macedónii, ktorej súčasťou sa mimo iných gréckych štátov stala aj Sparta. Vo vojne, ktorá onedlho splanula zomrel okolo roku 265 pred Kr. v bitke pri Korinte Eudamidov spolukráľ Areus I. Vojna sa skončila v roku 261 pred Kr. porážkou protimacedónskej koalície macedónskym kráľom Antigonom Dósónom.

Počas Eudamidovej vlády pôsobil v Sparte stoický filozof Sfairos z Bosporu, ktorý poukazoval na súčasné neduhy v spoločenskom živote Sparty a idealizoval jej niekdajšie staré zriadenie. Sparta sa totiž zmenila tým, že sa odklonila od po stáročia zaužívaného spôsobu života určeného tzv. Lykurgovými zákonmi. Tou najpodstatnejšou zmenou bola majetková nerovnosť medzi Sparťanmi a tá sa za Eudamida veľmi prehĺbila. Medzi Sparťanov, ktorí túžili tieto pomery zmeniť sa zaradil aj Eudamidov syn Agis jeho budúci následník.

## Zdroje
* Ploutarchos, * Plutarchovy Životopisy, Melantrich, Praha 1940*
* 
* 
* 
*http://penelope.uchicago.edu/Thayer/E/Roman/Texts/Plutarch/Lives/Cleomenes*.html
*http://penelope.uchicago.edu/Thayer/E/Roman/Texts/Plutarch/Lives/Agis*.html

Kategória:Vládcovia Sparty
Tercia (modlitba)

**Tercia** (alebo novšie: *modlitba cez deň – predpoludním*) je oficiálna modlitba z Liturgie hodín rímskokatolíckej cirkvi, ktorá sa modlí tradične okolo deviatej hodiny dopoludnia.

Pred reformou Pavla VI. po 2. vatikánskom koncile sa táto modlitba nazývala tercia, podľa tretej hodiny dňa (podľa tradičného počítania) v ktorú sa modlila.

Od reformy Pavla VI. z roku 1970 táto modlitba pozostáva z nasledujúcich častí: *Bože ponáhľaj sa…*, Sláva Otcu, dopoludňajší hymnus, tri žalmy, čítanie, záverečná modlitba.

## Externé odkazy
* Liturgia hodín
* Terce

Kategória:Rímskokatolícka cirkev
Kategória:Liturgia hodín
Príma (modlitba)

**Príma** je oficiálna modlitba z breviára rímskokatolíckej cirkvi, ktorá sa modlila tradične okolo šiestej hodiny ráno.

Táto modlitba sa nazývala príma, podľa prvej hodiny dňa (podľa tradičného počítania) v ktorú sa modlila pred reformou Pavla VI. po 2. vatikánskom koncile. Po reforme breviára Pavlom VI. v roku 1970 sa táto modlitba vypustila z liturgie hodín. Kňazi sa ju však môžu modliť pomocou predreformného breviára Jána XXIII. z roku 1962.

Príma bola pôvodne prakticky opakovaním časti ranných chvál. Podobne ako tercia, sexta a nóna obsahovala okrem psalmódie aj iné časti.

## Externé odkazy
* Prime

Kategória:Rímskokatolícka cirkev
Kategória:Liturgia hodín
Hybridná smerová odbočnica

**Hybridné smerové odbočnice** sú špeciálnym prípadom 4-bránových smerových odbočníc (SO). Smerovú odbočnicu v mikrovlnových obvodoch nazývame hybridnou vtedy, ak je väzobný a vstupný útlm rovný **3dB** (C=IL=3dB, pričom C je činiteľ väzby-*coupling* a IL je vložný útlm-*insertion loss*). Poznáme dve skupiny hybridných SO (delenie na základe fázového posunu): 
*90° alebo štvorcové hybridné SO
*180º hybridné SO

## 90° hybridné smerové odbočnice
Táto skupina hybridných odbočníc sa často nazýva aj kvadratúrna a vzhľadom na podobné vlastnosti do nej patrí: Langeho odbočnica, štvorcová hybridná SO, kruhová hybridná SO. Dĺžky jednotlivých vedení majú veľkosť λ/4

V tejto časti sa budeme v krátkosti venovať štvorcovej hybridnej SO.

V prípade, že ide o skladanie signálov, budú na vstupe 2 vektory s hodnotami A a B. Výstupné hodnoty majú fázu posunutú o 90º:

Súbor:Obvod1.jpg

Ak by sme hovorili o **deliči**, na vstup by prichádzal len jeden signál, druhý vstupný otvor by bol izolovaný a energia by sa rozdelila na polovicu (3dB) na 2 výstupy.

Súbor:Obvod2.jpg

Štvorcové hybridné odbočnice majú pomerne malú šírku pásma, ktorá je približne 5% strednej frekvencie a sú úzkopásmovejšie ako kruhové hybridné SO.

## 180° hybridné smerové odbočnice
Zahŕňajú magické T konštruované pomocou vlnovodu a cirkulátor (*rat-race*).

Cirkulátor na princípe **skladania** signálov:

Súbor:Obvod3.jpg

Ako **delič**:

Súbor:Obvod4.jpg

Pri budení do brány 1 (2) sú výstupné signály 2 a 3 (1 a 4) vo fáze. 

Pri budení do brány 3 (4) sú výstupné signály 1 a 4 (2 a 3) v protifáze. 

Cirkulátor má obvod dĺžky 1,5λ.

## Konverzia štvorcovej odbočnice na 180° hybrid
V niektorých aplikáciách je miesto 90° výhodnejšie použiť 180° hybrid, kvôli komplikovanému rozmiestneniu brán. U štvorcovej odbočnice je „sčítavacia“ brána medzi deliacimi. Riešenie môže byť veľmi jednoduché a to napríklad pridaním 90° sekcie na jednu z brán štvorcovej odbočnice.

Súbor:Obvod5.jpg

## Externé odkazy
* http://www.microwaves101.com/

Kategória:Mikrovlnné technológie
Jeleň obrovský

**Jeleň obrovský** () bol špecializovanou formou stepného jeleňa, ktorá sa vyvinula v strednom pleistocéne, asi pred 400 000 rokmi. Počas ďalšieho vývoja v Európe sa postupne zväčšovali ich telesné rozmery. Jeleň obrovský sa tak stal najväčším jeleňovitým kopytníkom vôbec.

## Opis
Jeleň obrovský dorastal do zhruba 2-metrovej výšky a dĺžky tela okolo 3 metrov; jeho parožie dosahovalo rozpätie až 3,7 metra (rekordná veľkosť parožia spomedzi všetkých kopytníkov). S tak obrovským parožím nemohol žiť v lesoch. Bol obyvateľom studenej stepi a tundry. Hlavu a krk nosil najskôr vodorovne ako soby. Netvoril stáda, ale žil skôr samotársky ako losi. Koncom najmladšej ľadovej doby v strednej Európe postupne vymrel a trochu dlhšie sa udržal len v západnej Európe (Írsko). Tu poslední zástupcovia vyhynuli asi pred 7 000 rokmi.

## Referencie

## Iné projekty

## Zdroj
*

Kategória:Vymreté cicavce
Kategória:Praveké živočíchy
Kategória:Jeleňovité
Slon Reckiho

**Slon Reckiho** (lat. *Palaeoloxodon recki* alebo *Elephas recki*) je vyhynutý druh slona z rodu Palaeoloxodon (alternatívne zaraďovaný do rodu Elephas). 

Žil prevažne v Afrike v období pliocénu a pleistocénu v čase pred asi 3,5 miliónmi až 900 tisíc rokmi. *Palaeoloxodon recki* býval hojne rozšíreným druhom požierajúcim trávu, kým nebol úplne vykorenený predkami dnešného slona afrického (Loxodonta africana). Bol o trochu väčší ako dnešné slony a meral v kohútiku až 4,5 metra.

## Evolúcia
Evolučné vzťahy druhu sú sporné. Slon Reckiho sa vyvinul pravdepodobne priamo z druhu *Palaeoloxodon ekorensis* (*Elephas ekorensis*), ktorý sa preháňal africkými pláňami už pred 5 miliónmi rokov. Z druhu *Palaeoloxodon ekorensis* alebo zo slona Reckiho sa vyvinul rod *[[Elephas]]* v najužšom zmysle (t.j. druhy Elephas hysudricus, Elephas hysudrindicus, slon ázijský, možno aj Elephas planifrons) a pravdepodobne aj druh *[[Palaeoloxodon jolensis]]*/*Elephas iolensis*. Neskôr sa navyše zo slona Reckiho vyvinuli všetky slony z euroázijskej (teda zvyšnej) časti rodu *[[Palaeoloxodon]]*.

Ako vidno, slon Reckiho  bol dôležitým druhom slona z evolučného hľadiska.

## Systematika
Tento druh sa v niektorých deleniach delí na 5 poddruhov, ktoré opísal M. Beden. Na základe výskumov sa zistilo, že sa všetky tieto poddruhy od seba značne líšili a že sa obdobie ich výskytu navzájom čiastočne prekrývalo. Poddruhy sú zoradené od najstaršieho po najmladší:
* *Elephas recki brumpti* – Beden, 1980
* *Elephas recki shungurensis* – Beden, 1980
* *Elephas recki atavus* – Arambourg, 1947
* *Elephas recki ileretensis* – Beden, 1987
* *Elephas recki recki* – Dietrich, 1916

## Referencie

## Iné projekty

## Zdroj
* 

Kategória:Praveké živočíchy
Kategória:Vymreté cicavce
Kategória:Slonovité
Daiquiri

**Daiquiri**  [anglická výslovnosť: däkərí, španielska výslovnosť: dajkiri] je druh koktailu.

## Pôvod
Názov dostal podľa kubánskej dedinky Daiquiri, vzdialenej 22 kilometrov od mesta Santiago de Cuba. Koktail vznikol v roku 1900 v santiagskom bare Venus. Vymyslela ho skupina amerických banských inžinierov pracujúcich pre železné bane v Daiquiri.

## Recept
Originálny recept obsahuje:
*4,5 cl bieleho kubánskeho rumu	
*2 cl limetkovej šťavy
*0,5 cl cukrového sirupu

Pôvodné daiquiri bolo servírované vo vysokom pohári s drveným ľadom. Dnes sa „vyšejkuje“ a podáva vo vopred vychladenom koktailovom pohári.

## Zaujímavosti
Na tento svetoznámy koktail existuje množstvo variácií. Napríklad frozen daiquiri, ktoré sa nešejkuje, ale zmieša sa v mixéri spolu s drveným ľadom, čím získa krémovú, sorbet pripomínajúcu konzistenciu. Pridaním rôznych sirupov vznikajú obľúbené ovocné verzie ako mango-daiquiri, strawberry-daiquiri alebo banana-daiquiri.

Daiquiri bolo obľúbeným koktailom spisovateľa Ernesta Hemingwaya. Vytvoril dokonca svoj vlastný variant, ktorý nesie názov papa-doble a obsahuje dvojitú dávku rumu, grepovú šťavu a likér maraschino.

## Iné projekty
Nóna

**Nóna** môže byť:
*v histórii: deviatok
*v hudbe: deviaty stupeň diatonickej stupnice
*v básnictve: deväťveršová sloha
*v náboženstve: druh modlitby, pozri nóna (modlitba)
Sexta

**Sexta** môže byť:
*v hudbe: 
**6. stupeň stupnice
**interval medzi 1. a 6. stupňom stupnice
*šiesta trieda osemročného gymnázia
*druh modlitby, pozri sexta (modlitba)
Myška drobná

**Myška drobná** alebo **myš drobná** (zastarano *myš najmenšia*; lat. *Micromys minutus*) je hlodavec z čeľade myšovité žijúci v Európe a časti Ázie. Obýva Palearktídu. Výskyt na Slovensku bol doložený na 59,1 % územia.  

## Spôsob života
Je to jediný myšovitý hlodavec v Európe, ktorý si stavia hniezdo nad zemou, a ktorý má ovíjavý chvost. Slúži jej ako opora, dôležitý pomocník pri udržiavaní rovnováhy, takže všetky svoje štyri labky môže používať na zbieranie potravy a šplhanie po dlhých, ale tenkých steblách trávy a tŕstia.

## Rozšírenie na Slovensku
Zo 429 mapovacích kvadrátov DFS sa celkovo vyskytol v 255 (59,1 % rozlohy Slovenska, do roku 1964 len v 38, 8,8 %) v nadmorských výškach 97 (Tajba) –  (Kopské sedlo v Belianskych Tatrách).

## Referencie

## Iné projekty

Kategória:Myšovité

Kategória:Európske cicavce
Kategória:Ázijské cicavce
Kategória:Najmenej ohrozené druhy
Kategória:Cicavce na Slovensku
Tercia

**Tercia** môže byť:
*tretia trieda gymnázia
*v hudbe: pozri tercia (hudba)
**tretí stupeň diatonickej stupnice
**interval medzi 1. a 3. stupňom stupnice
*v náboženstve: druh modlitby, pozri tercia (modlitba)
*v typografii: stupeň písma (asi 16 bodov), pozri tercia (stupeň písma)
Príma

**Príma** môže byť:
*prvotriedny, výborný; prvotriedne, výborne
*prvotriedna kvalita
*prvá trieda gymnázia
*v hudbe: 
**prvý stupeň stupnice
**interval zložený z dvoch tónov toho istého stupňa
*v náboženstve: druh modlitby, pozri príma (modlitba)
*v šerme: vrchná poloha zbrane ako kryt alebo výzva, pozri príma (šerm)
Labé (mesto)

**Labé** je hlavné mesto rovnomenného regiónu a rovnomennej prefektúry. Je aj centrom geografického regiónu Fouta Djallon v Guinei. 

V roku 2005 tu podľa odhadu žilo 110 000 ľudí.

Mesto je známe ako centrum priemyselnej výroby (výroba topánok, tkanie textílií) a obchodu. V poľnohospodárstve je najčastejšou produkcia medu. V meste sa nachádza letisko a múzeum. V blízkosti mesta sa nachádzajú aj vodopády *Saale* a prameň rieky Gambia.

## Iné projekty

## Zdroj

Kategória:Mestá v Guinei
Dennis Endras

**Dennis Endras** (* 14. júl 1985, Immenstadt im Allgäu, NSR) je nemecký reprezentant v ľadovom hokeji. V súčasnosti pôsobí v NHL ako brankár v tíme Minnesota Wild.

## Hokejová kariéra
### Nemecká liga
Ako osemnásťročný začal hrať za tím EHC Bayreuth v nemeckej Oberlige, tretej najvyššej hokejovej súťaži v Nemecku.

### Reprezentácia
Reprezentoval Nemecko na Majstrovstvách sveta v rokoch 2009, 2010 a 2011 a taktiež na Zimných olympijských hrách 2010.

## Externé odkazy
* 

Kategória:Nemeckí hokejisti
Kategória:Strieborní olympijskí medailisti v ľadovom hokeji
Kategória:Nemeckí strieborní olympijskí medailisti]
Kategória:Účastníci MS v hokeji 2009
Kategória:Účastníci MS v hokeji 2010
Kategória:Účastníci MS v hokeji 2011
Kategória:Hráči Minnesota Wild
Lienka Krasolienka

**Lienka Krasolienka** (orig. *Cococinel*) je francúzsky televízny detský program. Program v réžii Raymonda Burleta napísali Yolande Baillet a Jean Montagne. 78 epizód animovaného filmu bolo vyrobených v roku 1992. Na Slovensku bol program vysielaný STV v rámci večerníčka.

Hlavnou postavou je lienka, ktorá podporuje svojich priateľov, učí ich o ekológii a životnom prostredí.

## Dabing
V slovenskom znení: Ľubica Trégerová (Krasolienka), Andrej Hryc a Ivan Romančík (Oskarabus), Zuzana Vačková-Rogelová (modrá lienka), Ladislav Konrád, Peter Krajčovič, Eva Krížiková (Mucha), Magda Paveleková, Marta Sládečková, Marián Slovák, Oľga Šalagová, Katka Šulajová, Zuzana Tlučková, Soňa Ulická, Eva Večerová, Martin Zatovič a ďalší.

*Preklad: Ivan Králik
*Dialógy: Daniela Krausová, Štefan Rajtár
*Zvuk: Gustáv Pálka
*Produkcia: Karol Kadlečík
*Réžia slovenského znenia: Juliana Ďurišová
Vyrobila: Slovenská televízia Bratislava - Producentské centrum programov pre deti a mládež, Tvorivá skupina prevzatých programov

## Referencie

## Externé odkazy
* Odkaz na témy hudby a texty

 

Kategória:Francúzske kreslené seriály
Kategória:Detské filmy a seriály
Kategória:Televízne seriály z roku 1992
Kružidlo (rozlišovacia stránka)

**Kružidlo** môže byť:
* nástroj na rysovanie kružníc, pozri kružidlo
* názov galaxie, pozri Kružidlo (galaxia)
* názov súhvezdia, pozri Kružidlo (súhvezdie)
Múzeum koľajových vozidiel a železničných zariadení v Chabówke

náhľad
**Úsek údržby a opráv historických železničných koľajových vozidiel „Skansen“ Chabówka** je skanzen v Poľsku, v gmine Rabka Zdrój založený v roku 1993. Skanzen je umiestnený v bývalom depe lokomotív z roku 1944.

## Iné projekty

## Externé odkazy
* stránky o Open Air Museum v Chabówka

Kategória:Múzeá v Poľsku
Kategória:Stavby v Malopoľskom vojvodstve
Kategória:Železničné múzeá
WhoCares

**WhoCares** je rocková superskupina, ktorú vytvorili Jon Lord (hammond organ Deep Purple), Ian Gillan (spevák Deep Purple), Tony Iommi (sólový gitarista Black Sabbath), Nicko McBrain (bubeník  Iron Maiden), Jason Newsted (ex basgitarista Metallica) a Mikko Lindström (gitarista HIM). 

Superskupina vydala 6. apríla 2011 charitatívny CD singel „Out of My Mind“. Okrem titulnej skladby „Out of My Mind“ obsahuje skladbu „Holy Water“ a 30 minútový dokument, ktorý zachytáva úsilie Iana Gillana a Tony Iommiho po zemetrasení v Arménsku v roku 1988. Výťažok z predaja CD singla sa použije na podporu prestavby hudobnej školy v Gyumri v Arménsku.

## Referencie

## Pozri aj
Rock Aid Armenia

## Externé odkazy
* Out of My Mind na youtube.com/earMUSIC

Kategória:Superskupiny
Kružidlo

thumb|Kružidlo

**Kružidlo** je nástroj určený na rysovanie kružníc a ich  častí. Môže sa použiť aj na meranie vzdialeností, najmä na mape.

## Opis
Kružidlo sa skladá z dvoch častí (nožičiek), ktoré sú pohyblivo spojené kĺbom. Jedna nožička je opatrená hrotom, druhá je ukončená (najčastejšie) tuhou. Pohyblivé spojenie  umožňuje meniť vzdialenosť koncov kružidla a tak rysovať kružnice rôzneho polomeru. Rysovanie prebieha tak, že sa ihla zapichne do bodu označujúceho stred kružnice a točením hornej časti v prstoch dôjde k narysovaniu kružnice.

Najjednoduchšie kružidlá sú vyrobené z plastu. Ich hlavnou nevýhodou je, že sa nehodia na rysovanie malých a väčších polomerov. Takéto kružidlá patria do výbavy žiaka základnej školy.
## Strojárenské kružidlo
thumb|Strojárenské kružidlo
K rysovaniu na kovové predmety (najmä na plech) sa používa strojárenské kružidlo. Toto kružidlo má oba hroty z tvrdeného kovu. Hroty sú brúsené z jednej strany a možno dosiahnuť i veľmi malé priemery (od 2mm).  K zaisteniu zvoleného priemeru slúži skrutka, ktorá je po celej dĺžke nastaviteľné maticou. Strojárenské kružidlo možno použiť k označeniu vzdialenosti dier, k rysovaniu na plast a na zliatiny rôznych kovov.

## Pozri aj
* Logaritmické pravítko
* Pravítko

## Iné projekty

Kategória:Geometria
Kategória:Matematické nástroje
Miroslav Trnka

Ing. **Miroslav Trnka** (* 29. marec 1961, Trnava) je slovenský podnikateľ, zakladateľ a spolumajiteľ slovenskej softvérovej antivírusovej firmy ESET. Spolu s Petrom Paškom je tvorcom prvej verzie oceňovaného antivírusového produktu NOD32. V júli 2014, spolu s Michalom Bláhom, založil Nadáciu Zastavme korupciu.

## Vzdelanie
* Slovenská technická univerzita, materiálovotechnologická fakulta  v Trnave. 

## Ocenenia
* 2006 - víťaz súťaže Podnikateľ roka
* 2007 - držiteľ ocenenia Krištáľové krídlo za rok 2007 v kategórii hospodárstvo za vytvorenie antivírového programu NOD používaného v 160 krajinách sveta
* 2008 - IT osobnosť roka
* 2013 - Rad Ľudovíta Štúra, II. trieda

## Referencie


## Iné projekty

## Externé odkazy
* Osobnosti.sk

Kategória:Absolventi Materiálovotechnickej fakulty Slovenskej technickej univerzity v Bratislave
Kategória:Slovenskí podnikatelia
Kategória:Držitelia Krištáľového krídla
Kategória:Držitelia Radu Ľudovíta Štúra II. triedy
Kategória:Osobnosti z Trnavy
Kategória:ESET
Miki Volek

thumb|Hrob na Olšanských cintorínoch v Prahe
**Miki Volek**, vlastným menom **Michael Vítězslav Volek** (podpisoval sa *Mickey*) (21. máj 1943, Uherské Hradiště – † 14. august 1996, Praha) bol rockový spevák, gitarista, klavirista, hudobný skladateľ a showman, popri Pavlovi Sedláčkovi jeden z priekopníkov rokenrolového a bigbítového spevu v bývalom Česko-Slovensku. Na vrchole popularity bol v prvej polovici 60. rokov, kedy bol považovaný za najväčšiu česko-slovenskú bigbeatovú (rokenrolovú) hviezdu. 

Jeho nekonformné vystupovanie (a tiež neznalosť anglických textov) mu značne sťažilo prístup do česko-slovenských nahrávacích štúdií a Česko-slovenského rozhlasu. Posledná skupina s ktorou príležitostne vystupoval v žižkovskej reštaurácii *U Aničky*, sa volala „Žižkov orchestra“. Zomrel v dôsledku dlhodobého požívania alkoholu a drog vo svojom žižkovskom byte, kde bolo jeho telo objavené až desať dní po jeho smrti.

## Pôsobil v týchto skupinách
* Crazy Boys – zakladateľ skupiny
* Golden Stars
* Olympic – v prvej polovici 60. rokov bol najväčšou hviezdou, neskôr nechcel začať s novým štýlom rokenrolu, a tak odišiel
* Old Stars
* Transit
* B komplex

## Diskografia
* Gramofónová LP doska *Miki Volek. Miki Volek? Miki Volek!* – Panton 1984, reedícia na CD 1993
* Miki Volek & Transit – The Complete Rock and Roll Collection – CD, Prag-Data 1998
* Rock and roll ze Sonetu – CD, kolekcia archívnych nahrávok Mikiho Volka a ďalších interpretov, Prag-Data 1999
* Miki Volek – Supraphon 2008, edícia Pop galerie

## Referencie


## Externé odkazy
* Ondřej Suchý, Život v rytmu rock’n’rollu 
* Encyklopédia SME
* CoJeCo 

## Zdroj
* 

Kategória:Českí rockoví speváci
Kategória:Českí rockoví gitaristi
Kategória:Českí rockoví klaviristi
Kategória:Beatová síň slávy
Kategória:Osobnosti z Uherského Hradišťa
ArcView

**ArcView** je desktop GIS aplikácia, softvérový nástroj na vizualizáciu priestorových informácií. Tvorí najnižšiu úroveň licencovaného softvéru ArcGIS Desktop firmy Esri. Je vyvíjaná výhradne pre operačný systém Windows.

Ponúka jednoduchý prístup k používaniu geografických údajov. Obsahuje intuitívne užívateľské rozhranie, prepracovaný systém kontextového návodu a obsažnú dokumentáciu, čím umožňuje pomerne jednoduchú a rýchlu prácu s geografickými údajmi. S touto aplikáciou je možné tvoriť kvalitné mapy za pomoci sprievodcov, mapových šablón či rôznych mapových prvkov. ArcView poskytuje nástroje na riešenie priestorových otázok, testovanie teórií a predpovedí a skúmanie vzájomných vzťahov.

## Zdroj
* 

Kategória:Geografické informačné systémy
Panenská blana

thumb|Hymen na obrázku vonkajších ženských pohlavných orgánov v ''Greyovej anatómii''
**Panenská blana** (*hymen*) je membrána, ktorá čiastočne alebo úplne pokrýva vstup do pošvy žien (a ostatných samíc cicavcov). Jej pretrhnutie sa nazýva deflorácia a zvyčajne prichádza s prvým pohlavným stykom ženy.

## Vývoj a sexuálna aktivita
Pretože sexuálna aktivita obvykle panenskú blanu naruší, jej prítomnosť bola (je) v spoločnostiach, kde sa panenstvo cení, pokladaná za jeho dôkaz. Ale panenská blana nie je dokonalým dôkazom panenstva, pretože môže byť pretrhnutá pri masturbácii, manipulácii s tampónom alebo nesexuálnou aktivitou (napríklad pri cvičení) bez toho, aby žena mala pohlavný styk. Na druhú stranu je možné aj to, že žena s neporušenou panenskou blanou už pohlavný styk mala.

Vo včasných štádiách vývoja plodu žiadny otvor do pošvy spočiatku neexistuje. Tenká vrstva tkaniva sa obvykle pred narodením čiastočne rozdelí a vytvorí panenskú blanu s jedným alebo niekoľkými otvormi, ktoré umožňujú odtok menštruačnej krvi. V puberte sa vplyvom hormónu estrogénu panenská blana stáva veľmi pružnou. Vďaka tomu je obvykle možné používať tampóny bez toho, aby bola ich použitím poškodená.

Biologickým účelom panenskej blany je pravdepodobne aspoň čiastočne zamedzenie vniknutia infekcie do tela cez pohlavné orgány.

Kategória:Rozmnožovacia sústava
Diborid horčíka

**Diborid horčíka** to chemická zlúčenina so značkou MgB2. Je supravodivý, čo dokázala skupina vedcov SAV prof. Petra Samuelyho roku 2001.

Tento materiál má hexagonálnu štruktúru a jeho tc (kritická teplota) je 39 K.

Horčík
Kategória:Zlúčeniny horčíka
Bengázi

**Bengázi** (– slovenský normovaný názov;  - v slovenskom prepise *Bangází/Bingází/Bengází*, v inom slov. prepise *Banghází/Binghází/Benghází*; ; tal. Bengasi) je druhé najväčšie mesto v Líbyi a najväčšie mesto v jej východnej časti, s počtom obyvateľov 670 797 (2007).

## Poloha
Prístavné mesto Bengázi sa nachádza na pobreží stredomorského zálivu Veľká Syrta, asi  východne od hlavného mesta Tripolis. Je centrom rovnomenného okresu.

## Dejiny
Dejiny mesta siahajú až do čias starovekého Grécka, kedy bola v roku 525 pred Kr. neďaleko mesta založená grécka kolónia *Euesperides*. Na území mesta bolo v roku 445 pred Kr. založené mesto *Berenice*, neskôr premenované na *Hesperides*. Jeho význam upadol a v stredoveku sa v málo osídlenej oblasti spomína ako osada *Marsá íbn Gází*. Od roku 1578 do roku 1911 bola oblasť pod nadvládou Osmanskej ríše, potom od roku 1911 bola pod talianskou správou, ktorú ukončili Briti v roku 1942. 

### Povstanie v roku 2011
Bengázi sa stalo centrom odporu proti režimu Muammara al-Kaddáfiho počas povstania, ktoré vypuklo vo februári 2011. Dňa 5. marca 2011 tu bola ustanovená Dočasná národná prechodová rada, ktorá sa označila za „jediného predstaviteľa celej Líbye“ a krajinu začala označovať názvom Líbyjská republika.

## Klimatické podmienky
Prímorské mesto sa nachádza v oblasti polopúšte neďaleko severnej hranice Sahary. V lete tu prevláda suché púštne podnebie, medzi októbrom a marcom prichádzajú jesenné a zimné dažde. 

## Galéria

Súbor:Maydan al Baladiya.jpg |Námestie Baladíja
Súbor:Benghazi Tourist Park (Benghazi Zoo).JPG |Zoologická záhrada v Bengázi
Súbor:Benghazi University.jpg |Budova univerzity v Bengázi
|Futbalový štadión


## Referencie

## Iné projekty

## Externé odkazy
* oficiálne web stránky mesta 

## Zdroj

Kategória:Mestá v Líbyi
Kategória:Prístavné mestá Stredozemného mora
Kategória:Bývalé hlavné mestá
Joseph Wright of Derby

**Joseph Wright of Derby** (* 3. september 1734, Derby, Spojené kráľovstvo – † 29. august 1797, Derby) bol anglický maliar portrétov a krajiniek. Je označovaný ako „prvý profesionálny maliar, ktorý zachytil atmosféru priemyselnej revolúcie“.

Bolo pre neho typické, že vo svojich maľbách využíval efekty šerosvitu, zdôraznenie kontrastu svetla a tmy. Často maľoval scény osvietené sviečkou. Na svojich obrazoch zachytil prerod alchýmie vo vedu v prostredí Anglicka – veľa jeho obrazov malo ako predlohu stretnutia Lunar party, skupiny vtedajších významných priemyselníkov a vedcov v regióne, kde prebiehal boj medzi náboženstvom a osvietenstvom.

Dnes sú mnohé z Wrightovych obrazov majetkom mesta Derby. Sú vystavené v Derbyjskom múzeu a galérii, ktoré ich však občas prepožičiava aj iným galériám.

## Niektoré diela
* A Philosopher Lecturing on the Orrery
* Experiment s vtákom vo výveve
* Rómeo a Júlia: Scéna v hrobke
* The Alchemist Discovering Phosphorus
* The Blacksmith’s Shop

## Zdroj
* 

## Iné projekty

Kategória:Anglickí maliari
Kategória:Britskí portrétni maliari
Archaeothyris

**Archaeothyris** je považovaný za najstaršieho známeho cicavcovitého plaza, veľmi podobného druhu Hylonomus. Objavený bol vo východnej Kanade, konkrétne v dnešnom Novom Škótsku, ktoré bolo v tom čase obkolesené močiarmi. Reprezentuje ho len neúplná lebka a kostra, nájdené na skamenenom kmeni stromu. Tieto nálezy sa radia do obdobia karbónu.

## Znaky
Vďaka pretiahnutej lebke s úzkym ňucháčom a veľkými očnicami pripomínal skôr jaštera ako cicavca. Od hlavy k chvostu meral okolo 50 centimetrov. Zuby boli špicaté, kolíkovité a ich dĺžka bola značne rozmanitá. Boli prispôsobené na drvenie panciera chrobákov a iného hmyzu, ktorý bol v teplých a vlhkých lesoch, kde žil, veľmi hojne. Typickým znakom Archaeothyrisa boli otvory za očnicami, ktoré pravdepodobne slúžili na úpony žuvacích svalov. Práve prítomnosť týchto otvorov, vyskytujúcich sa u všetkých cicavcov dokazuje, že skutočne ide o cicavcovitého plaza.

## Zdroj

Kategória:Pelycosauria
Kategória:Prehistorické plazy
Kategória:Synapsida
Európska cestovná poisťovňa

náhľad|Sídlo na Lamačskej ceste 3 v Bratislave

**Európska cestovná poisťovňa** je špecializovanou poisťovňou upisujúcou výlučne riziká spojené s cestovaním za oddychom alebo služobne.

## Dejiny spoločnosti
Počiatky Európskej cestovnej poisťovne siahajú do roku 1905. Prvá idea pochádza od obchodníka s drevom Maxa von Engela (18571933) z Budapešti. Na základe svojich cestovateľských skúseností a pri pozorovania staničného ruchu na stanici v Lucerne vo Švajčiarsku, najmä batožiny ohrozenej padajúcimi iskrami z komína lokomotívy, vypozoroval trhovú medzeru a obchodnú príležitosť.

Keďže neveril v neobmedzenú zodpovednosť železničnej spoločnosti, napadlo ho, ako zdatného obchodníka, batožinu poisťovať. Túto myšlienku ponúkol v roku 1907 pánovi Carlovi von Thieme, zakladateľovi a generálnemu riaditeľovi Mníchovskej zaisťovne. Tomu sa tento nápad tak zapáčil, že 9. mája 1907  spoločne založili prvú (Uhorskú) „Európsku“, a to priamo v dome Maxa von Engela v Pešti.

Pri prvom veľkom upisovaní akcii v roku 1910 do spoločnosti vstúpila skupina Generali. V priebehu nasledujúcich rokov a dvoch svetových vojen postupne vznikali ďalšie sesterské a dcérske spoločnosti v Európe a vo svete. Dnes sú jednotlivé Európske poisťovne združené v ETIG (European Travel Insurance Group). Hlavnými akcionármi sú Generali Group, ERGO Group (Mníchovská zaisťovňa) a ďalej v Škandinávii tiež poisťovne If, Pohjola, ASR a Nationale Suisse vo Švajčiarsku.

Po vstupe Slovenska do Európskej Únie a významnom zjednodušení pôsobenia poisťovní z iných členských štátov začala svoju činnosť u nás tiež Europäische Reiseversicherung AG z Rakúska, a to vo forme organizačnej zložky.

## Produkty
Europäische Reiseversicherung AG, organizačná zložka je špecializovanou poisťovňou a poskytuje iba produkty kryjúce cestovné riziká a poistenie úpadku v zmysle Zákona č. 281/2001 Z.z. pre organizátorov zájazdov.

V pasívnom cestovnom ruchu sú to:
* ročné cestovné poistenie v 4 úrovniach,
* krátkodobé cestovné poistenie od základného poistenia ličebných nákladov až po koplexné produkty
* poistenie storna zájazdu a prerušenia cesty

V aktívnom cestovnom ruchu:
* krátkodobé poistenie cudzincov prichádzajúcich na Slovensko
* poistenie Slovákov na Slovensku
* poistenie detí v detských táboroch

Poistenie služobných ciest zamestnancov:
* s voliteľným krytím a rizikami
* poistenie vodičov nákladných vozidiel

Špecialne produkty:
* pre študentov na dlhodobých pobytoch

## Služby
Poisťovňa okrem predaja poistiek prostredníctvom viac ako 400 partnerov ponúka tiež poistenie on-line cez svoju webovu stránku a paušálne poistenie pri organizoaných cestách za oddychom.  Všetky informácie a postupy pre likvidáciu poistných udalostí sú k dispozícii na web stránke spoločnosti. Asistenčná služba je dostupná 24 hodín denne z celého sveta na telefónnom čísle v Bratislave. Služby poskytuje v 220 krajinách sveta.

Kategória:Poisťovne na Slovensku
Líbyjská púšť

náhľad|Piesočná búrka v Egypte
náhľad|Duny Líbyjskej púšte
náhľad|Oáza
**Líbyjská púšť** () je púšť, nachádzajúca sa v severovýchodnej časti Afriky a je súčasťou Sahary. Má rozlohu približne  a zasahuje na územie Líbye, Egypta a Sudánu. 

Púšť má tvar štvorca a je prevažne rovinatá, no možno na jej území nájsť aj hrebene a preliačiny. Najvyššie vrcholy púšte sa vypínajú v pohorí Džilf al-Kabír do výšky . Povrch Líbyjskej púšte je prevažne kamenistý (hamada), no nachádzajú sa tu i dunové polia. Púšťou nepreteká ani v nej nepramení žiadna rieka. V oblasti je 8 dôležitých preliačin, v ktorých sú oázy s pitnou vodou. Zo zvierat tu dominujú púštne vretenice a škorpióny.

## Pozri aj
* Sahara
* Alžírska púšť

## Iné projekty

## Zdroj

Kategória:Sahara
Kategória:Púšte Líbye
Kategória:Púšte Egypta
Kategória:Púšte Sudánu
Veľká Syrta

náhľad|Záliv Veľká Syrta
náhľad|Záliv Veľká Syrta (Sidra) na severnom pobreží Líbye
**Veľká Syrta**, v staroveku *Syrtis maior* je záliv Stredozemného mora na severe Afriky. 

Tvorí časť pobrežia Líbye medzi mestami Misráta a Bengázi, je široká približne 100 a dlhá . Západne, pri pobreží Tuniska sa nachádza záliv Malá Syrta. V oblasti je významný lov tuniakov a do prístavov v zálive ústia ropovody z líbyjských ropných polí.

## Iné projekty

## Zdroj
* 

Kategória:Zálivy v Stredozemnom mori
Kategória:Geografia Líbye
Príbeh ulice 2

**Príbeh ulice 2** je voľné pokračovanie prvého slovenského hip-hopového muzikálu. Muzikál mal premiéru 25. marca 2011.

## Účinkujúci
### Postava/Herci
**NIKO:* Róbert Jakab, Alex Maďar
**MIA:* Eva Sakálová, Barbora Švidraňová, Kristína Turjanová
**OTEC:* Peter Kočiš, Peter Trník
**VIKTOR:* Marek Majeský, Ivan Šándor
**DAG:* Martin Madej, Ondrej Antálek, Lukáš Dóza
**PEPE:* Dano Heriban, Marián Labuda ml.
**TINA:* Zuzana Porubjaková, Zuzana Šebová
**CICA:* Miroslava Drínová, Kristína Farkašová
**ANJEL:* Ivica Sláviková, Gabika Marcinková, Táňa Pauhofová
**RAPPER 1:* Lukáš Lacko, Ramón "Rakby" Beňo
**RAPPER 2:* Vladimír Caras
**DJ:* Lukáš Jedlovský

### Tanečníci
*Dano "Danter" Antálek (The Pastels)
*Ondro Antálek (The Pastels)
*Alexander "Sako" Zakucia (The Pastels)
*Marek "Lego" Brimus (The Pastels)
*Ján Šutka (The Pastels)
*Marek "Marow" Homola (The Pastels)
*Martin "Tino" Rakický (The Pastels)
*Simona Machovičová
*Danka Szellová (Freak Dance Co.)
*Veronika Ferancová (Freak Dance Co.)
*Zuzana Kaduková

## Autori
**Režisér:* Nikita Slovák
**Choreograf a producent:* Miňo Kereš
**Hudba:* Opak

Kategória:Slovenské muzikály
Malá Syrta

náhľad|Záliv Malá Syrta
**Malá Syrta**, v staroveku *Syrtis minor* je záliv Stredozemného mora na severe Afriky. 

Tvorí časť pobrežia Tuniska a má rozmery približne 100 × . Východne, pri pobreží Líbye sa nachádza záliv Veľká Syrta. V juhovýchodnej časti zálivu sa nachádza ostrov Džerba, ktorý patrí medzi obľúbené turistické centrá Stredomoria. 

Zaujímavosťou je pre Stredozemné more neobvykle vysoký príliv s výškou až 2,5 metra. 

## Iné projekty

## Zdroj
* 

Kategória:Zálivy v Stredozemnom mori
Kategória:Geografia Tuniska
Digi

**Digi TV** je satelitná platforma, patriaca rumunskej spoločnosti RCS&RDS. Je dostupná v Rumunsku, Maďarsku, Srbsku, Chorvátsku, Česku a na Slovensku. Na Slovenskom trhu patrí pod spoliočnosť Slovak Telekom a.s. so sídlom Bajkalská 28, Bratislava. Vysiela z družíc Thor 6 a Intelsat 10-02 na pozícii 0,8° Z.

Platforma sa stala známou vďaka využívaniu prelomeného systému šifrovania Nagravision 2, ktorý od roku 2007 umožňoval pirátsky príjem celej programovej ponuky. Až v roku 2010 nahradil tento systém novší Nagravision 3.

## Referencie

## Externé odkazy
* Oficiálna stránka Digi TV 

Kategória:Televízia
Vipet

**Vipet** () je plemeno psa pôvodom zo Spojeného kráľovstva. Patrí do skupiny X. – Chrty.

## Pôvod
Na pôvod tohto plemena existujú dve teórie. Najčastejšie sa uvádza, že plemeno vzniklo krížením malých chrtov s niekoľkými rôznymi typmi teriéra, čo dokazuje fakt, že až do Druhej svetovej vojny existovali variety s drsnou srsťou. Podľa druhej teórie bol vipet selektívne vykrížený zo stredných loveckých psov s krátkou srsťou.  
V priebehu 19. storočia sa vipet vyvinul do veľmi výrazného plemena a získal meno ako výkonný lovec králikov.

## Povaha
Vipet je športový, ale aj ideálny spoločenský pes. Má jemnú až nežnú povahu. Je inteligentný a jeho prednosťou sú mimoriadne rýchle reakcie a vynikajúca obratnosť, ktorá spoločne s vysokou počiatočnou rýchlosťou tvorí dokonalé predpoklady pre lovca. Je veľmi čistotný a nešteká, preto je vhodný aj do mestského bytu, kde má rád svoje vyhradené miesto. V porovnaní s ostatnými druhmi chrtov je priateľskejšej a otvorenejšej povahy, ľahko sa prispôsobuje.

## Vzhľad
Vipet je stavaný pre rýchlosť a výkon. Významná je na ňom vyvážená kombinácia svalov a sily s eleganciou siluety, krivky tela sú výrazné, ale nie sú nadmieru zdôraznené. Lebka je dlhá, medzi ušami pomerne široká. Vipet má malé, dozadu zložené, jemné uši. Plemeno má veľmi pozorný výraz, oči sú oválne a žiariace. Všetky farby a kombinácie sú prípustné. Voľný a pružný beh nízko pri zemi je pre toto plemeno typický. Vipet má jemnú, krátku a hustú srsť. Všetky farby a kombinácie farieb sú prípustné. Výška psov by mala byť 47 – 51 cm a sučiek 44 – 47 cm. 

## Využitie
Vipet má štíhle, elegantné, aerodynamické telo, ktoré zodpovedá poslaniu tohto plemena. Je to spoločenský a dostihový (pracovný) pes, ktorý beží za umelou návnadou rovnako ako kedysi za zajacom. Výkonnostnou skúškou u vipeta sú psie dostihy, ktoré môžu byť buď rovinové ako obdoba dostihov koní alebo terénne (coursing), kde chrt prenasleduje návnadu ťahanú v prírodnom členitom teréne. Hoci pôsobí krehko, na svoje neveľké rozmery prekvapuje neobyčajnou silou a vyznačuje sa pozoruhodným zrýchlením. Vipet patrí na dostihoch medzi najrýchlejšie a najpočetnejšie psy.

## Starostlivosť a výcvik
Vipet sa ľahko učí, no vyžaduje časté cvičenie. Pri výcviku psa nikdy fyzicky netrestáme, pretože vipet je veľmi vnímavý a mohlo by ho to negatívne poznamenať. Pre svoj telesný rozvoj potrebuje dostatok voľného priestoru, pretože má rád krátke šprinty. Inak potrebuje rovnaké prechádzky ako iní psi. V zime je potrebné držať ho v byte/dome, chlad mu škodí. Jeho hladká srsť nevyžaduje takmer žiadnu údržbu.

## Zvláštne nároky
Vipet má hlboko zakorenený lovecký inštinkt, preto v meste a na ulici patrí na vôdzku. Vždy je pripravený prenasledovať korisť tzn. ak zbadá mačku, zajaca alebo len kus papiera v pohybe, rozbehne sa za ním. Nie je vhodný pre vytrvalostné behy, hlavne do jedného roku sa nesmie preťažovať. Vipet nemá rád tvrdú výchovu. Obľubuje spoločnosť iného psa rovnakého plemena.

## Použitá literatúra
*
*

## Iné projekty

Kategória:Chrty
Zobáľ

náhľad|''Rynchops niger''

**Zobáľ** (*Rynchops*) je rod vtákov z čeľade čajkovité. V niektorých systémoch tvorí samostatnú podčeľaď zobáľorodé, v iných do tejto podčeľade patria ešte ďalšie rody – pozri v článku čajkovité.

Sú známe tri druhy, vyskytujú sa v južnej Ázii, v Afrike a v Amerike, prevažne v tropickom pásme, ale ich areály zasahujú aj do miernych oblastí. Sú veľké 3646 cm. Sfarbenie je čiernobiele. Sú to vodné vtáky, žijú pri sladkých vodách aj pri mori. Živia sa rybami, ktoré lovia tak, že letia nízko nad hladinou so spodnou čeľusťou zobáka, ktorú majú ako jediné vtáky dlhšiu ako hornú čeľusť, ponorenou do vody. Tá sa preto stále obrusuje, ale kontinuálne dorastá. Lietajú vo dne aj v noci. Žijú v kolóniách a sú monogamné. Nestavajú si hniezda, ale vajcia (26) znášajú do jamky na piesočnatej pláži. Vajcia zahrievajú obe pohlavia počas 2126 dní, mláďatá sa liahnu operené.

Podľa moderných taxonomických výskumov tvoria zobále sesterskú skupinu čajkorodých, napriek svojmu vzhľadu sú teda viac príbuzné čajkám ako rybárom.

## Druhy
* zobáľ čiernochrbtý (*Rynchops niger*) – hniezdi v Severnej a Južnej Amerike
* zobáľ podivný (*Rynchops flavirostris*) – hniezdi v tropickej Afrike
* zobáľ bielokrký (*Rynchops albicollis*) – hniezdi v južnej Ázii

## Referencie

## Iné projekty

## Zdroj

Kategória:Zobáľovité
Slovake.eu

[thumb|Členovia tímu Slovake.eu pri prijatí [Jozef Božik|Jozefom Božikom, starostom mesta Partizánske, dňa 9. augusta 2011.]]
**Slovake.eu** je webová stránka umožňujúca bezplatné štúdium slovenského jazyka prostredníctvom e-learningu. Ponúkané jazykové kurzy rôznych úrovní (minikurz pre turistov, kurzy A1 a A2 podľa Spoločného európskeho referenčného rámca pre jazykové znalosti) sú rozdelené do tematických kapitol a doplnené zvukovými a videonahrávkami a cvičeniami. Stránka obsahuje aj prehľad slovenskej gramatiky a pravopisu, prekladový slovník a jazykové hry. Poskytuje tiež základné informácie a zaujímavosti o Slovensku a slovenčine, knižnicu s ukážkami diel slovenských autorov a možnosť komunikácie medzi zaregistrovanými používateľmi formou textových správ.

Cieľovou skupinou stránky sú cudzinci žijúci na území Slovenska, partneri v zmiešaných manželstvách, obyvatelia pohraničných oblastí, Slováci žijúci v zahraničí, slovakisti a slavisti, imigranti, študenti a turisti. V súčasnosti stránka existuje v&nbsp;českej, nemeckej, anglickej, esperantskej, francúzskej, litovskej, poľskej a slovenskej verzii.

## Vznik
Projekt, ktorý je prvým svojho druhu, vznikol na základe skúseností získaných prevádzkou stránky *[[lernu!]]*, najväčšieho portálu na učenie sa jazyka esperanto. Podporila ho Európska komisia v rámci programu *KA2 – languages – program celoživotného vzdelávania*. Realizátorom projektu je občianske združenie Edukácia@Internet, partnermi sú Jazykovedný ústav Ľudovíta Štúra SAV (Slovensko), Studio GAUS (Nemecko), Vilniuská univerzita (Litva), Akadémia počítačovej vedy, manažmentu a administratívy vo Varšave (Poľsko) a Slovenské centrum v Londýne (Spojené kráľovstvo).

## Pozri aj
* lernu!

## Externé odkazy
* 
* SME.sk: Na webe je prvý funkčný online kurz slovenčiny (27.04.2011)

## Zdroj

Kategória:Slovenské webové stránky
Kategória:Vzdelávanie
Kategória:Jazykové vzdelávanie
Kategória:Slovenčina
Piano Media

**Piano Media** bol jednotný platobný systém, ktorý od marca 2011 umožňoval spoplatnenie obsahu a služieb na slovenských webových stránkach. Jeho cieľom bolo naučiť čitateľov platiť za obsah a tak pre zapojené médiá vytvoriť nový zdroj príjmov. Webová stránka média, na ktorej používateľ zaplatil, získala 40 % platby, ďalších 30 % sa rozdelilo medzi všetky zapojené médiá podľa času, ktoré na nich používateľ strávi a zvyšných 30 % si vzalo Piano na prevádzkovanie systému. Tento originálny slovenský systém po vstupe nového investora v roku 2014 skončil a presťahoval svoju centrálu do Viedne.  Vo februári 2016 definitívne Piano odišlo do USA.

## História
Piano Media bol spoločným projektom firiem Etarget a NextBig. Do prevádzky ho uviedli dňa 2. mája 2011. Už pred jeho spustením bol kritizovaný zo strany používateľov. Naopak, viaceré médiá na Slovensku aj v zahraničí nápad privítali a v súčasnosti pozorne sledujú, aký bude jeho ďalší vývoj.

Projekt zakladal a do roku 2013 riadil Tomáš Bella (do 2010 šéfredaktor Sme.sk). Jedným z investorov bol aj Ivan Štefunko. Postupne sa pridali viaceré médiá. Piano združovalo weby Sme.sk, Pravda.sk, Pluska.sk, tyzden.sk, HNonline.sk a Trend.sk,  Mediálne.sk a ďalšie.

Počet predplatiteľov bola neverejná informácia a vydavatelia neboli spokojní s mierou kontroly, ktorú im systém umožňoval. Podľa výpočtov zive.sk Piano dosiahlo v roku 2011 priemerne tržby 13-tisíc eur na mesiac – po rozrátaní 104-tisíc eur na osem mesiacov jeho fungovania s približne 5 400 predplatiteľmi. V roku 2012 boli tržby Piana v priemere na úrovni 19-tisíc eur mesačne (228-tisíc eur za rok 2012), čo predstavovalo zhruba 46% nárast tržieb. Piano od marca 2012 zdraželo – mesačné predplatné vzrástlo z 2,90 na 3,90 eura a zvyšovali sa aj ceny ďalších druhov predplatného. V apríli 2012 do Piana investoval dva milióny eur rastový investičný fond pod hlavičkou spoločnosti 3TS Capital Partners. V roku 2012 sa prehĺbila strata firmy Piano Media zhruba na 719-tisíc eur. V roku 2013 odišli dvaja kľúčoví zamestnanci Tomáš Bella a Rado Baťo

29. marca 2011 bola v obchodom registri zaregistrovaná firma Piano media ako akciová spoločnosť. 16. septembra 2014 sa jej právna forma zmenila na spoločnosť s ručením obmedzeným s jediným spoločníkom Piano Media GmbH s vkladom 115 739 euro.

## Odchody a ukončenie projektu
Kvôli negatívnemu vplyvu na rast návštevnosti opustili Piano Hospodárske noviny už v decembri 2013, začiatkom mája 2014 trend.sk, ako aj mediálne.sk, ktoré boli v systéme od jeho štartu v apríli 2011. K 1. máju 2014 vystúpil z platobného systému aj denník Pravda a celý svoj obsah ponúka bezplatne.

Koncom roku 2014 Piano na Slovensku skončilo a presťahovalo svoju centrálu do Viedne. Od februára 2016 je vlastníkom pôvodného Piano Media Piano Software, Inc. USA.

## Referencie

 
## Externé odkazy
*Článok na BBC
* Článok v New York Times
* Článok v Hospodárskych novinách

Kategória:Platobné systémy
Ivan Ostrovský

Doc. RNDr. **Ivan Ostrovský** CSc. je slovenský chemik.

Od roku 1979 pôsobí na Prírodovedeckej fakulte Univerzity Komenského v Bratislave, kde zastáva pozíciu riaditeľa Chemického ústavu. V rokoch 19972006 pôsobil ako prorektor UK pre rozvoj. Je členom Valného zhromaždenia Akademickej rankingovej a ratingovej agentúry (ARRA). Od februára 2011 vykonáva funkciu prorektora UK pre rozvoj.

Kategória:Slovenskí chemici
Ján Turňa

**Ján Turňa** (* 1. júl 1955, Podbrezová) je slovenský biológ, univerzitný profesor.

## Život
Narodil sa v Podbrezovej v okrese Brezno.

Od roku 1978 pôsobí na Prírodovedeckej fakulte Univerzity Komenského v Bratislave. V roku 1997 sa stal vedúcim Katedry molekulárnej biológie. Skupina pod jeho vedením sa zaoberá molekulárnou biológiou prokaryotov (štúdium regulácie expresie génov, identifikáciu mikroorganizmov pomocou DNA typizačných metód, prípravu nových klonovacích systémov, rekombinatných proteínov a biologicky aktívnych látok s ich využitím v oblasti farmaceutických a potravinárskych biotechnológií).

Od roku 2007 zastáva post riaditeľa Centra vedecko-technických informácií Slovenskej republiky. Je predsedom výboru Slovenskej spoločnosti pre biochémiu a molekulárnu biológiu, členom Národného komitétu pre biochémiu a molekulárnu biológiu, bol členom Vedeckej rady SAV. V roku 2010 kandidoval na pozíciu dekana Prírodovedeckej fakulty UK. Od roku 2015 je riaditeľom Vedeckého parku Univerzity Komenského.

## Ocenenia
*European Projects Awards (2014) za podiel na realizácii európskych projektov zameraných na podporu vedy a výskumu na Slovensku

## Významné publikácie
* Techniky rekombinantných DNA, Bratislava, Veda, 2004, s kolektívom autorov
* Objavy chemoterapie antibiotík a vývoj plazmidov R / J. In: Rekombinantná DNA a biotechnológie. Bratislava, Alfa, 1990. s. 42-190, s kolektívom autorov
* Úvod do molekulárnej biotechnológie. Bratislava, Veda, 2005, spolu s Valkovou, D. a Timkom, J.

## Referencie

Kategória:Slovenskí biológovia
Kategória:Slovenskí univerzitní profesori
Kategória:Fulbrightovi štipendisti
Kategória:Absolventi Prírodovedeckej fakulty Univerzity Komenského
Kategória:Osobnosti z Podbrezovej
Ján Pekár

Doc. RNDr. **Ján Pekár**, PhD. (* 29. jún 1952) je slovenský matematik, univerzitný profesor.

## Život
V roku 1975 absolvoval štúdium matematiky (špecializácia: numerická matematika) na Prírodovedeckej fakulte Univerzity Komenského. Od roku 1978 pôsobí na Fakulte matematiky, fyziky a informatiky UK. V rokoch 1998 až 2000 absolvoval postgraduálne štúdium ekonómie na americkej University of Pittsburgh. V roku 2004 sa habilitoval na docenta na Fakulte matematiky, fyziky a informatiky UK, kde v rokoch 2003 až 2008 zastával post prodekana pre pregraduálne štúdium. Pôsobí na Katedre aplikovanej matematiky a štatistiky Fakulty matematiky, fyziky a informatiky Univerzity Komenského. Od 1. novembra 2008 súčasne pôsobí pôsobí ako prorektor pre študijné veci Univerzity Komenského.

Kategória:Slovenskí matematici
Kategória:Slovenskí univerzitní profesori
Kategória:Absolventi Prírodovedeckej fakulty Univerzity Komenského
Kategória:Vyučujúci na Fakulte matematiky, fyziky a informatiky Univerzity Komenského v Bratislave
E@I

[náhľad|Účastníci seminára E@I v [Brno|Brne (Česko) v novembri 2006]]
**E@I** („Edukácia@Internet“) je medzinárodná mládežnícka mimovládna nezisková organizácia. Podporuje medzinárodnú spoluprácu a komunikáciu a organizuje vzdelávacie projekty a akcie s cieľom podporiť medzikultúrne vzdelávanie a používanie jazykov a internetových technológií.

Pred svojou oficiálnou registráciou na Slovensku v roku 2005 E@I existovala ako neformálna medzinárodná pracovná skupina už od roku 1999. Činnosť E@I zahŕňa tvorbu vzdelávacích webových stránok, ako je *[[lernu!]]*, Slovake.eu či pripravované deutsch.info, a usporadúvanie seminárov. Od roku 2008 organizuje Letnú školu esperanta v spolupráci s *[[lernu!]]* a Slovenskou esperantskou mládežou. V roku 2010 prevzala E@I organizovanie Konferencie o využití esperanta vo vede a technike konanej na území Česko-Slovenska už od roku 1978. Zvláštna pracovná skupina v rámci E@I sa venuje Wikipédii a v októbri 2011 spoluorganizovala v českom meste Svitavy stretnutie Esperantská Wikimánia pri príležitosti 10. výročia založenia esperantskej Wikipédie.

Koordinátorom aktivít E@I je Peter Baláž zo Slovenska. Niektoré z projektov organizácie boli finančne podporené nadáciou Esperantic Studies Foundation či Európskou komisiou v rámci jej programu Mládež v akcii a jej Výkonnej agentúry pre vzdelávanie, audiovizuálny sektor a kultúru (EACEA). E@I je tiež členskou organizáciou Európskeho fondu mládeže (*European Youth Foundation*) Rady Európy.

## Referencie

## Pozri aj
* *[[lernu!]]*
* Slovake.eu

## Iné projekty

## Externé odkazy
* Oficiálne stránky

## Zdroj

Kategória:Občianske združenia na Slovensku
Kategória:Esperantské organizácie
Kategória:Mládežnícke organizácie
Kategória:Vzdelávanie
Kategória:Organizácie založené v 2005
Dušan Meško

Prof. MUDr. **Dušan Meško**, PhD. (* 7. máj 1956, Martin) je slovenský lekár, univerzitný profesor. 

Od roku 1981 pôsobí na Jesseniovej lekárskej fakulte Univerzity Komenského v Martine, od roku 2002 ako prednosta Kliniky telovýchovného lekárstva Jesseniovej lekárskej fakulty UK v Martine. Je členom viacerých odborných spoločností a komisií, od roku 2008 pôsobí ako hlavný odborník Ministerstva zdravotníctva Slovenskej republiky pre odbor telovýchovné lekárstvo. Od februára 2011 zastáva post prorektora Univerzity Komenského pre vedecko-výskumnú činnosť a doktorandské štúdium.

Kategória:Slovenskí lekári
Kategória:Slovenskí univerzitní profesori
Kategória:Slovenskí vysokoškolskí pedagógovia
Kategória:Absolventi Jesseniovej lekárskej fakulty v Martine Univerzity Komenského
Kategória:Vyučujúci na Jesseniovej lekárskej fakulte v Martine Univerzity Komenského